Erik Stadigh

Johan Erik Stadigh (21. toukokuuta 1928 Helsinki – 13. tammikuuta 2003 Helsinki) oli suomalainen pankinjohtaja ja kilpapurjehtija.

Stadigh toimi Suomen Yhdyspankin varatoimitusjohtajana Lauri Kaliman jälkeen vuosina 1985–1993. Hän oli muun muassa mukana neuvottelemassa hyväksi arvioidun myynnin SYPin Scandinavian Bank -osuudesta.

Esbo Segelföreningiä edustanut Stadigh kilpaili Helsingin kesäolympialaisissa 1952, missä hän sijoittui 5.5m-veneluokassa kahdeksanneksi yhdessä Hans Dittmarin ja Aarne Castrénin kanssa. Finnjollissa hän voitti vuonna 1962 Suomen mestaruuden ja PM-hopeaa ja sijoittui vuonna 1957 epävirallisissa EM-kilpailuissa 18:nneksi.

Stadighin vuonna 1955 syntynyt poika, diplomiekonomi ja diplomi-insinööri Kari Stadigh on toiminut Sampo-konsernissa muun muassa toimitusjohtajana.

Stadigh kuoli Helsingissä 74-vuotiaana 13. tammikuuta 2003.

Lähteet 
 
 Erik Stadigh Bio, Stats, and Results Olympics at Sports-Reference.com

Viitteet 

Suomalaiset pankinjohtajat
Suomalaiset kilpapurjehtijat
Vuonna 1928 syntyneet
Vuonna 2003 kuolleet